OpenLLM-France/wikimedia huggingface dataset:
# Coyotepec (municipi de Puebla)

Coyotepec és un municipi de l'estat de Puebla. Coyotepec és el cap de municipi i principal centre de població d'aquesta municipalitat. Aquest municipi és a la part sud de l'estat de Puebla. Limita al nord amb Ixcaquitla, al sud amb Totoltepec de Guerrero, a l'oest amb San Martín Atexcal i a l'est amb Altepexi.

## Referències

* ↑ Monografia municipal de Coyotepec Arxivat 2016-04-09 a Wayback Machine.INAFED, 2015. (castellà)
# Weston (Iowa)

Weston és una localitat assignada, pel cens, ubicada al comtat de Pottawattamie a l'estat estatunidenc d'Iowa. Al cens de l'any 2010 tenia 92 habitants i una densitat poblacional de 86,79 persones per km².

## Geografia

Weston està ubicat a les coordenades 41° 20′ 32″ N, 95° 44′ 42″ O﻿ / ﻿41.34222°N,95.74500°O﻿ / 41.34222; -95.74500. Segons l'Oficina del Cens dels Estats Units, Weston té una superfície total d'1,06 km², de la qual 1,06 km² corresponen a terra ferma i (0%) 0 km² és aigua.
Situat al sud-oest de l'estat, també fa frontera amb el Comtat de Douglas a l'estat de Nebraska

## Demografia

Segons el cens de 2010, 92 persones residien a Weston. La densitat de població era de 86,85 hab./km². Dels 92 habitants, Weston estaba compost pel 100% raça blanca, el 0% eren de raça negra, el 0% eren asiàtics, el 0% eren afroamericans. Del total de la població el 5,43% eren hispanoamericans o llatinoamericans

## Referències

* ↑ «Informació bàsica sobre Weston» (en anglès). Arxivat de l'original el 2016-04-12. [Consulta: 28 març 2016].
* ↑ «Demografia de Weston» (en anglès). Arxivat de l'original el 2016-04-14. [Consulta: 28 març 2016].

## Enllaços externs

* Pàgina oficial del Cens dels Estats Units (anglès)
# Djazula

Els djazula foren un poble amazic del sud-oest del Marroc, del grup sanhadja.
Eren nòmades al sud de l'Anti Atles. D'aquest poble era originari Abd Allah ibn Yasin el fundador de la secta dels morabits (almoràvits). Després de les primeres derrotes dels almoràvits al Sus, es van unir als almohades el 1138, però per la seva actitud passiva davant Tlemcen foren massacrats com a sospitosos (1144). Després dels almohades foren sotmesos pels Banu Yaddar del Sus i van acabar confederats a la tribu Dhawu Hasan dels beduïns Makil, aliats als Banu Yaddar.
Van donar suport a la dinastia sadita; a la decadència d'aquesta el seu país fou governat per Shurafa djafàrides de la tribu Samlala. La capital era llavors a Iligh (vers 1620-1670). Després es van estendre cap al Sus i Sigilmasa.
Al segle xix un xerif dels Samlala va fundar un principat amb capital a Iligh. i va existir fins a final de segle sent conegut com a Regne de Sidi Hishem. Després van formar la confederació del Waltita al país de Tazarwalt (segle xx) i es van sedentaritzar.

## Bibliografia

* Justinard, Notes sur l'histoire du Sous, 1933
* Colin, G.S. " D̲j̲azūla". Encyclopaedia of Islam, segona edició. Brill Online, 2012. 2 de maig de 2012 <http://referenceworks.brillonline.com/entries/encyclopaedia-of-islam-2/djazula-SIM_2058>
# Elisabet de Bohèmia (1292 - 1330)

* Aquest article tracta sobre la reina de Bohèmia. Vegeu-ne altres significats a «Elisabet de Bohèmia».
Elisabet de Bohèmia (txec: Eliška Přemyslovna) (Praga, 20 de gener de 1292 $^{(Gregorià)}$ - Praga, 28 de setembre de 1330 $^{(Gregorià)}$) va ser una aristòcrata txeca de la dinastia Premíslida que va ser Reina de Bohèmia. Va ser filla de Venceslau II i de Judit d'Habsburg. El 1310 va casar-se amb Joan el Cec que va esdevenir rei de Bohèmia i va governar en el seu nom durant les prolongades absències del monarca.
Va tenir set fills, entre ells Carles IV del Sacre Imperi Romanogermànic, Bona de Luxemburg i Joan Enric de Moràvia.

## Referències

* ↑ «Elisabet de Bohèmia (1292 - 1330)». Gran Enciclopèdia Catalana. Barcelona: Grup Enciclopèdia Catalana.
# Gamel Woolsey

Gamel Woolsey (Aiken, Carolina del Sud, 1895 - Màlaga, 1968) va ser una poetessa i novel·lista nord-americana, de nom real Elizabeth (Elsa) Gammell Woolsey.
Filla d'una família benestant, es va traslladar a Nova York al voltant del 1921, on va publicar el seu primer poema al New York Evening Post el 1922. L'any següent es va casar amb Rex Hunter, escriptor i periodista neozelandès, però es separaren quatre anys més tard. El 1927 va conèixer l'escriptor John Cowper Powys i el seu germà Llewelyn, amb qui es va traslladar a Dorset, Anglaterra, el 1929. El 1930 es va casar amb l'historiador i escriptor Gerald Brenan, amb qui va viure principalment a Espanya.
Gamel Woolsey va publicar molt poc durant la seva vida: Middle Earth (1931), una col·lecció de 36 poemes, Death's Other Kingdom (1939) (títol inicial de la primera edició del llibre que en posteriors edicions en espanyol va prendre el títol de El otro reino de la muerte o el de Málaga en llamas i on narra la seva experiència personal durant la Guerra Civil Espanyola a Màlaga) i Spanish Fairy Stories (1944). Altres obres han estat publicades després de la seva mort per càncer de mama el 1968. Es troba enterrada al costat del seu marit al cementiri anglès de Màlaga.

## Bibliografia

* Hopkins, Kenneth. Bertrand Russell and Gamel Woolsey, 1985, p. 53. Text complet Arxivat 2014-07-27 a Wayback Machine..
# Coyrière

Coyrière és un municipi francès situat al departament del Jura i a la regió de Borgonya - Franc Comtat. L'any 2007 tenia 59 habitants, el 2017 eren 65.

## Demografia

Habitants censats
El 2007 la població en edat de treballar era de 48 persones. El 2007, hi havia una empresa de fabricació d'altres productes industrials, una de construcció I una immobiliària.

## Poblacions més properes

El següent diagrama mostra les poblacions més properes.

## Referències

* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Coyrière a l'INSEE.
* Évolution et structure de la population Fitxa amb el detall de dades de Coyrière a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Vlist

Vlist és un antic municipi de la província d'Holanda Meridional, al sud dels Països Baixos. L'1 de gener del 2009 tenia 9.782 habitants repartits sobre una superfície de 56,52 km² (dels quals 2,74 km² corresponen a aigua).
L'1 de gener de 2015 es va fusionar amb Ouderkerk, Bergambacht, Nederlek i Schoonhoven, creant el nou municipi de Krimpenerwaard.

## Centres de població

Haastrecht, Stolwijk, i Vlist.

## Enllaços externs

* www.gemeentevlist.nl Arxivat 2013-09-09 a Wayback Machine.
# Centre de Conferències del Parc Olímpic de Pequín

El Centre de Conferències del Parc Olímpic de Pequín és una instal·lació a Pequín (La Xina) utilitzada per celebrar fires de mostres, exhibicions, conferències i convencions, així com importants esdeveniments artístics, esportius o culturals.
Durant els Jocs Olímpics de 2008 servirà com centre de premsa, radiotransmissió i televisió. A les seves instal·lacions es condicionarà una sala on se celebraran les competicions d'esgrima i pentatló modern (esgrima i tret amb pistola).
Va ser construït per l'estudi d'arquitectes RMJM amb base a Londres.
Està ubicat al Parc Olímpic, districte de Chaoyang, al nord de la capital xinesa, a pocs metres al nord de l'Estadi Nacional de Pequín.
# Oaxaca (cràter)

Oaxaca és un cràter de l'asteroide del cinturó principal (253) Mathilde, situat amb el sistema de coordenades planetocèntriques a 57.7 ° de latitud nord i 176.1 ° de longitud est. Fa un diàmetre de 2.5 km. El nom va ser fet oficial per la UAI l'any 2000 i fa referència a Oaxaca, conca de carbó de Mèxic.

## Referències

* ↑ "Oaxaca (cràter)". Gazetteer of Planetary Nomenclature. USGS Astrogeology Research Program. (anglès)
* ↑ International Energy Agency. Concise Guide to World Coalfields, compiled by World Coal Resources and Reserves Data Bank Services, 1983.
# Districte de Mogovolas

El districte de Mogovolas és un districte de Moçambic, situat a la província de Nampula. Té una superfície de 4.771 kilòmetres quadrats. En 2007 comptava amb una població de 266.559 habitants. Limita al nord amb els districtes de Nampula i Meconta, a l'oest amb els districtes de Murrupula i Gilé (districte de la província de Zambézia), al sud amb el districte de Moma, al sud-est amb el districte d'Angoche i al nord-est amb el districte de Mogincual.

## Divisió administrativa

El districte està dividit en cinc postos administrativos (Calipo, Ilute, Muatua, Nametil i Nanhupo Rio), compostos per les següents localitats:
* Posto Administrativo de Calipo:
** Calipo
* Posto Administrativo de Ilute:
** Ilute
* Posto Administrativo de Muatua:
** Muatua
* Posto Administrativo de Nametil:
** Nametil
* Posto Administrativo de Nanhupo Rio:
** Nanhupo Rio

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# GTF

GTF té els següents significats:
* Força dels Tigres Gurkhes (del seu nom en anglès Gorkha Tiger Force), organització armada dels gurkhes de l'Assam, a l'Índia
* ERINT GTF (de l'acrònim en anglès Guided Test Flight), vol de prova de l'ERINT en el marc de la Iniciativa de Defensa Estratègica dels Estats Units
* Turboventilador d'engranatges (del seu nom en anglès Geared TurboFan), motor d'aviació turboventilador amb reductor de velocitat planetari
* Fórmula de Sincronització Generalitzada (del seu nom en anglès Generalized Timing Formula), estàndard de VESA per al senyal de vídeo per a VGA
* Gene Transfer Format, format de fitxer utilitzat per a descriure gens i altres seqüències de proteïnes
* Factor de transcripció general (del seu nom en anglès General Transcription Factor), factor de transcripció que activa la transcripció d'ADN a ARN missatger
* Factor de tolerància a la glucosa (del seu nom en anglès Glucose Tolerance Factor), complement dietètic a base de crom potenciador de la insulina
* Glucosiltransferasa, enzim que actua com a catalitzador
* Gtf també és l'abreviatura de la grootfonteinita, mineral de la classe dels carbonats
# Espitridates (sàtrapa)

Espitridates (en llatí Spithridates, en grec antic Σπιθριδάτης) era un sàtrapa persa de Lídia i de Jònia sota el rei Darios III de Pèrsia.
Va rebre el govern de la satrapia cap a l'any 350 aC. Era un dels comandants perses a la batalla del Grànic l'any 334 aC. Quan estava a punt d'atacar per l'esquena amb la seva espasa a Alexandre el Gran, Clit Meles li va tallar el braç, segons diu Flavi Arrià.
Diodor de Sicília li dona el nom de Spithrobates, i sembla que el confon amb Mitridates, el gendre de Darios. A més, allò que Flavi Arrià explica sobre Espitridates, Diodor ho atribueix al seu germà Rèsaces (Ῥοισάκης), que va morir de la mà d'Alexandre.

## Referències

* ↑ Smith, William (ed.). «Spithridates». A Dictionary of Greek and Roman biography and mythology. [Consulta: 31 maig 2021].
# Villamartín de Campos

Villamartín de Campos és un municipi de la província de Palència a la comunitat autònoma de Castella i Lleó (Espanya). Limita al nord amb Grijota, Villaumbrales i Becerril de Campos, a l'Oest amb Mazariegos i Baquerín de Campos, al Sud amb Pedraza de Campos i a l'Est amb Autilla del Pino.

## Demografia

Evolució demogràfica :
| 1991 | 1996 | 2001 | 2004 |
| 176 | 171 | 148 | 134 |
# Charles-Émile-Callande de Champmartin

Charles-Émile-Callande de Champmartin (Bourges, 1797 - París, 1883) pintor francès conegut pels seus quantiosos retrats i quadres de temàtica religiosa.
# Dinami de Bordeus

Dinami, en llatí Dynamius, fou un advocat i poeta de Bordeus que ens és conegut a través d'una breu composició poètica en vers elegíac que li va dedicar el seu amic Ausoni quan va morir.
En els versos s'explica que Dinami va haver de sortir del seu país natal per haver estat acusat (injustament pel que sembla) d'adulteri i es va refugiar amb el nom de Flavinius a Ilerda (Lleida) on va exercir com a retòric i es va casar amb una rica dona local.
Va tornar de gran a la seva terra natal però aviat va retornar a Lleida on va morir.

## Referències

* ↑ Dynamius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1093
# GTV

GTV té els següents significats:
* Gran Turisme Veloç, model d'automòbil de Gran Turisme
* Gavà TV, canal de televisió local de Gavà (Baix Llobregat)
* Gelida TV, canal de televisió local de Gelida (Penedès)
# Futbol a Líbia

El futbol és l'esport més popular a Líbia. És dirigit per la Federació Líbia de Futbol, que fou fundada el 1962.
Els libis són apassionats del futbol. Els derbis sovint acaben amb incidents.

## Competicions

* Lliga líbia de futbol
* Copa líbia de futbol
* Copa de la Lliga líbia de futbol
* Supercopa líbia de futbol

## Principals clubs

Clubs amb més títols nacionals a 2019.
* Al-Ahly SC Trípoli
* Al-Ittihad Club Trípoli
* Al-Nasr SC Bengasi
* Al-Ahly SC Bengasi
* Al-Madina SC Trípoli
* Al-Tahaddy SC Bengasi
* Al-Mahalah SC Trípoli
* Al-Hilal SC Bengasi
* Al-Shat SC Trípoli
* Al-Soukour Club Tobruk
* Al-Olomby SC Ez Zauia
* Khaleej Sirte SC
* Al-Wahda SC Trípoli
* Al-Dhahra SC Trípoli

## Jugadors destacats

Fonts:
Des de 1980
* Fawzi Al-Issawi
Des de 2000
* Tarik El-Taib
* Jehad Muntasser
* Ahmed Saad
Des de 2010
* Ahmad Benali

## Principals estadis

| # | Estadi | Capacitat | Ciutat |
| 1 | Estadi 11 de Juny | Trípoli | 80.000 |
| 2 | Estadi 28 de Març | Bengasi | 60.000 |

## Vegeu també

* Federació Líbia de Futbol
* Selecció de futbol de Líbia

## Referències

* ↑ Almasri, Omar. «The State Of Football In Pre And Post-Revolution Tunisia, Egypt And Libya». Sabotage Times. Arxivat de l'original el 2013-12-08. [Consulta: 15 febrer 2014].
* ↑ «Soccer Helps Rebuild Libya Post-Qaddafi». Pulitzer Center. [Consulta: 15 febrer 2014].
* ↑ McDonnell, Patrick J. «Libya Moammar Kadafi soccer: In Libya, politics turned soccer into Kadafi's game - Los Angeles Times». Articles.latimes.com, 14-05-2011 [Consulta: 15 febrer 2014].
* ↑ «United by fate: The story of Libya's rebel national soccer team - CNN.com». Edition.cnn.com, 26-10-2011 [Consulta: 15 febrer 2014].
* ↑ «Libya's footballers in the firing line - CNN.com». Edition.cnn.com [Consulta: 15 febrer 2014].
* ↑ «Libya's Soccer Rebellion: A Revolution Foreshadowed on the Pitch of Benghazi - SPIEGEL ONLINE». Spiegel.de, 15-07-2011. [Consulta: 15 febrer 2014].
* ↑ «Libya says women's soccer team can't play tournament due to Ramadan». GlobalPost, 19-07-2013. [Consulta: 15 febrer 2014].
* ↑ Stephen, Christopher «Female Footballers Covered Head to Toe Inflame Islamists». Bloomberg, 18-07-2013 [Consulta: 15 febrer 2014].
* ↑ «IFFHS». Iffhs.de. [Consulta: 15 febrer 2014].
* ↑ «Lybia - List of Champions». rsssf.com. [Consulta: 16 desembre 2017].
* ↑ «Lybia - List of Cup Finals». rsssf.com. [Consulta: 16 desembre 2017].
* ↑ «North Africa Greatest All-Time 23 member team». soccerfootballwhatever.blogspot.com. [Consulta: 9 febrer 2019].
* ↑ «North Africa Union». xtralegend.blogspot.com. [Consulta: 9 febrer 2019].
# Gens Cúrcia

* Per altres significats, vegeu Curtia i Curtius
La gens Cúrcia (en llatí: Curtia gens) va ser una gens romana d'origen patrici. La família afirmava que descendia de Meti Curci, un heroi sabí semillegendari que va viure en temps de Ròmul i que va participar del bàndol sabí en l'episodi llegendari del rapte de les sabines. Era l'heroi epònim del Llac Curci, pel fet que el va ocupar durant aquest combat.
Tot i ser una família antiga i patrícia, un sol membre va arribar a la magistratura de cònsol: Gai Curci Filó, l'any 445 aC, quan aquesta magistratura no era accessible encara als plebeus.
Van utilitzar els cognoms Filó, Peduceà, i Pòstum o Postumi.

## Personatges

* Meti Curci, heroi llegendari sabí i fundador de la gens.
* Gai Curci Filó, cònsol el 445 aC.
* Gai Curci Peduceà, pretor el 50 aC.
* Un tal Curci, cavaller romà proscrit per Sul·la.
* Gai Curci, amic de Ciceró.
* Marc Curci Pòstum, militar romà de partit de Cèsar.
* Publi Curci, militar romà executat per ordre de Pompeu el Jove acusat de formar una aliança amb els ibers.
* Quint Curci, acusador de Gai Memmi Gemel.
* Curci Àtic, company de l'emperador Tiberi.
* Curci Llop, qüestor el 24 dC.
* Curci Montà, senador romà acusat de conspirar contra Neró i exiliat.
* Quint Curci Rufus, cònsol romà el 43 dC.
* Quint Curci Rufus, historiador romà i probablement fill de l'anterior.

## Referències

* ↑ Alberich, Joan; Ros, Montserrat. La transcripció dels noms propis grecs i llatins. Barcelona: Enciclopèdia Catalana, 1993. ISBN 8477392250. §100.
* ↑ [https://quod.lib.umich.edu/m/moa/acl3129.0001.001/920?rgn=full+text;view=image;q1=CurtiaSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 905. ]
# Crassula tetragona

Crassula tetragona és una planta suculenta nativa a l'Àfrica Austral. Es troba àmpliament distribuïda des del riu Orange límit de Namaqualand fins més enllà del riu Kei a la província de Cap Oriental. "Tetragona" ve de la phyllotaxy de les fulles. Es diu popularment l'"arbre de pi en miniatura" entre els aficionats a les plantes ornamentals, per al seu ús popular com a "pi" a Bonsai.

## Descripció general

La planta és erecta o s'estén de forma asrbustiva a 1 m. Té tiges llenyoses amb una escorça de color marró, amb parells creuats de les fulles. Les fulles són de color verd a verd fosc. La planta compta amb inflorescència terminal que acaba en flors blanques que es presenten a l'estiu. El nombre de cromosomes varia: 2n = 16, 32, 48.
L'espècie va ser descrita per primera vegada per Linnaeus el 1753 en el seu llibre Species Plantarum hi ha sis subespècies reconegudes, originalment nomenats per Tolken, de la següent manera:
* C. tetragona acutifolia
* C. tetragona tetragona
* C. tetragona rudis
* C. tetragona connivens
* C. tetragona lignescens
* C. tetragona robusta
Les subespècies estan separades geogràficament, en general amb una sola subespècie per àrea geogràfica. Generalment aquestes plantes s'utilitzen com a planta ornamental, encara que es creu que s'han utilitzat com a planta medicinal per Thunberg, qui va escriure: "Crassula tetragona, tant de caràcter estricte, bullit en llet, en la quantitat d'un grapat, s'utilitza com un remei per a la diarrea".

## Patrons de creixement

La planta requereix una quantitat raonable d'aigua, es necessita més aigua si els botons florals són presents. La majoria de les espècies prefereixen a ple sol, encara que algunes subespècies podrien ser sensibles a massa sol. La planta és resistent a les gelades, però temperatures per sobre dels 4 °C són millors. La planta pot propagar-se a partir de fulles i esqueixos. No pateix de plagues, a part de la cotxinilla ocasional.

## Referències

* ↑ Linnaeus, C.F. 1753 Species Plantarum.
* ↑ Crassula, a grower's guide, Gordon Rowley, 2003. ISBN 88-900511-1-6
* ↑ Crassulas in cultivation, Vera Higgins, 1964, Blandford Press Ltd.
# Villamassargia

Villamassargia (en sard, Biddamatraxa) és un municipi italià, dins de la Província de Sardenya del Sud. L'any 2007 tenia 3.705 habitants. Es troba a la regió de Sulcis-Iglesiente. Limita amb els municipis de Domusnovas, Iglesias, Musei, Narcao i Siliqua (CA).

## Administració

Llista d'alcaldes :
| Període | Identitat | Partit |
| 2005- | Francesco Porcu | Llista Cívica |
# Charles (cràter)

Charles és un petit cràter d'impacte situalt a la cara visible de la Lluna. Està situat sobre la Mare Imbrium, a nord del Mons la Hire i a l'est del cràter Caventou. Els seus veïns més propers són altres dos petits cràters: Annegrit (al sud-est) i Mavis (al sud).
* Localització de Charles (centre superior de la imatge)
* Rodalies de Charles
El cràter té forma de bol, sense mostres significatives d'erosió.
El nom procedeix d'una designació originalment no oficial continguda en la pàgina 40A1 / S11 de la sèrie de plànols del Lunar Topophotomap de la NASA, que va ser adoptada per la UAI el 1976.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Obac del Castanyola

L'Obac del Castanyola és un jaciment arqueològic al terme municipal de la Pobla de Cérvoles, a la comarca de les Garrigues. Se situa en terrenys agrícoles a la vall del riu Set.Es tracta d'un jaciment a l'aire lliure. Cobreix una forquilla cronològica que s'estén des del paleolític mitjà fins al neolític. El jaciment de l'Obac del Castanyola fou localitzat com a resultat de la realització d'una prospecció arqueològica preventiva l'any 2003, en el marc del Pla Espacial Urbanístic de Reserva del Sòl (PEURS) al canal Segarra-Garrigues. Durant les tasques de prospeccions realitzades pel Grup d'Investigació Prehistòrica (GIP) de la Universitat de Lleida, per encàrrec de l'empresa Regs de Catalunya SA (REGSA), es va documentar la presència d'un conjunt de materials lítics diversos. La zona on es va localitzar el jaciment va quedar totalment afectada per la construcció del nou embassament. El conjunt de materials arqueològics descobert al jaciment està conformat per peces de sílex. No es van trobar evidències de materials ceràmics ni estructures associades a aquestes restes.

## Referències

* 1 2 3 4 5 «eGIPCI (eGestió Integral del Patrimoni Cultural Immoble)».

## Bibliografia

* Memòria intervenció arqueològica preventiva traçat del Canal Segarra-Garrigues, balses reguladores i embassament d'Albagés (2003).

## Enllaços externs

* http://www.paeria.es/arqueologia/inici.htm Arxivat 2015-09-24 a Wayback Machine.
# Frank Hornby

Frank Hornby (nascut el 15 de maig del 1863 a Liverpool, mort a Liverpool 21 de setembre del 1936) va ser un inventor, polític i home de negocis britànic, inventor del joc de construcció de Meccano.
Amb gran perspicàcia en el desenvolupament i construcció de joguines, va idear i produir tres de les línies de joguines més populars del segle XX: Meccano el 1901, els trens Hornby el 1920 i les miniatures Dinky Toys a principis de 1934.
Meccano Ltd fundada el 1908, és la companyia que produeix i distribueix el joc Meccano, que consisteix en diverses peces de metall i elèctriques, per a la construcció de models i dispositius mecànics. El 2013 el Museu de Liverpool li va dedicar una exposició a l'ocasió del 150$^é$ aniversari del seu naixement.

## Referències

* 1 2 «Frank Hornby (1863-1936)». Museum of Liverpool. [Consulta: 31 desembre 2016].
* ↑ «Improvements in Toy or Educational Devices for Children and Young People» (en anglès). Patents, núm 587, 30-11-1901, pàg. 1-5.

## Bibliografia

* McReady, Anthony. The Toy Story – The Life and Times of Inventor Frank Hornby (en anglès). Ebury Press, 2002, p. 288. ISBN 0-09-188117-X.